CELEX: 62011CA0275
Language: sl
Date: 2013-03-07 00:00:00
Title: Zadeva C-275/11: Sodba Sodišča (prvi senat) z dne 7. marca 2013 (predlog za sprejetje predhodne odločbe Bundesfinanzhof – Nemčija) – GfBk Gesellschaft für Börsenkommunikation mbH proti Finanzamt Bayreuth (Obdavčenje — Davek na dodano vrednost — Direktiva 77/388/EGS — Oprostitev za upravljanje posebnih investicijskih skladov — Obseg)

27.4.2013   
            
            
               SL
            
            
               Uradni list Evropske unije
            
            
               C 123/3
            
         Sodba Sodišča (prvi senat) z dne 7. marca 2013 (predlog za sprejetje predhodne odločbe Bundesfinanzhof – Nemčija) – GfBk Gesellschaft für Börsenkommunikation mbH proti Finanzamt Bayreuth
   (Zadeva C-275/11) (1)
   
   (Obdavčenje - Davek na dodano vrednost - Direktiva 77/388/EGS - Oprostitev za upravljanje posebnih investicijskih skladov - Obseg)
   2013/C 123/04
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka in revidentka: GfBk Gesellschaft für Börsenkommunikation mbH
   
      Tožena stranka in nasprotna stranka v revizijskem postopku: Finanzamt Bayreuth
   
      Predmet
   
   Predlog za sprejetje predhodne odločbe – Bundesfinanzhof – Razlaga člena 13(B)(d), točka 6, Direktive 77/388/EGS: Šesta direktiva Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (77/388/EGS) (UL L 145, str. 1) – Oprostitev za upravljanje javnih skladov – Obseg
   
      Izrek
   
   Člen 13B(d), točka 6, Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) je treba razlagati tako, da storitve svetovanja glede vlaganja v prenosljive vrednostne papirje, ki jih tretja oseba opravlja za družbo za upravljanje investicijskih skladov, ki upravlja s posebnim investicijskim skladom, spadajo pod pojem „upravljanje posebnega investicijskega sklada“ za oprostitev iz navedene določbe, tudi če tretja oseba ne bi opravljala dejavnosti na podlagi prenosa nalog v smislu člena 5g Direktive 85/611/EGS Sveta z dne 20. decembra 1985 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP), kakor je bila spremenjena z Direktivo 2001/107/ES Evropskega parlamenta in Sveta z dne 21. januarja 2002.
   
      (1)  UL C 269, 10.9.2011.